# Disturbis racials de Tulsa de 1921

Els disturbis racials de Tulsa (també conegut com la massacre racial de Tulsa) van ser un seguit d'esdeveniments al voltant d'un atac racista de gran escala ocorregut entre el 31 de maig i l'1 de juny de 1921, en el qual grups de població blanca estatunidenca van atacar la comunitat negra de Tulsa, a Oklahoma.
Un dels seus principals focus va ser el districte de Greenwood, també conegut en anglès com "the Black Wall Street", la comunitat afroamericana més pròspera dels Estats Units d'Amèrica, el qual va resultar completament destruït.

## Antecedents

Com a antecedents contextuals, cal citar l'Estiu Roig de 1919 als EUA, que es va caracteritzar per repetits conflictes racials. Com a antecedents immediats, durant la tarda del dia 30 de maig un home afroamericà, Dick Rowland, va ser denunciat davant la policia, acusat d'atacar una dona blanca. El matí de l'endemà, 31 de maig, Dick Rowland va ser detingut. La repercussió del cas i l'existència de tensions prèvies va portar a la concentració de grups armats blancs i negres al llarg de la tarda del mateix dia i al temor sobre un possible intent de linxament, entorn del lloc en el qual Rowland es trobava detingut, molt proper al districte de Greenwood,.

## Desenvolupament

Els tirotejos es van iniciar al tombar la nit del 31 de maig, cap a les 22 hores, mentre que els incendis se succeirien a partir de la mitjanit, començant els primers a la 1 de la matinada de l'1 de juny. Durant les setze hores de l'assalt, més de 800 persones van ser internades en hospitals locals amb ferides, i més de 6.000 habitants de Greenwood van ser detinguts en tres instal·lacions locals. Prop de 10.000 afro-nord-americans van ser desallotjats, i 35 illes de cases compostes de 1.256 residències van ser destruïdes pel foc. El nombre oficial de morts segons el Departament d'Estadístiques Vitals d'Oklahoma va ser de 39, però altres estimacions de morts entre la comunitat negra nord-americana apunten a prop de 300 morts.
L'esclat dels disturbis va provocar la mobilització de tropes. L'Ajudant General de la Guàrdia Nacional, Charles Barrett, va arribar cap a les 9 del matí del dia 1 de juny amb prop de 109 soldats vinguts de la capital de l'estat, Oklahoma City. Barrett també va convocar reforços de diverses altres ciutats d'Oklahoma. A aquestes altures del dia, la majoria dels ciutadans afro-nord-americans supervivents als disturbis havien fugit de la ciutat o estaven sota custòdia als diversos centres de detenció. Les tropes van declarar la llei marcial a les 11.49 del matí, i cap al migdia van aconseguir suprimir la major part de la violència restant.

## Recerca

Amb posterioritat, els esdeveniments del motí es van ometre a la història local i estatal; els disturbis racials de Tulsa de 1921 rarament s'esmenten als llibres de text d'història local. El 1996, l'Assemblea Legislativa va encarregar una recerca sobre els fets, la qual cosa va portar a la creació de l'Oklahoma Commission to Study the Tulsa Race Riot of 1921 en 1997 (Comissió d'Oklahoma per a l'estudi dels disturbis de Tulsa de 1921). La recerca es va tancar l'any 2001, en crear-se la Tulsa Reparations Coalition.(Coalició de Tulsa per la reparació). A partir de la mateixa, es van aprovar accions compensatòries per als descendents de les víctimes, i un parc memorial, acabat el 2010, dedicat a les víctimes dels incidents, tot i que a 2021 cap víctima havia rebut cap indemnització. L'estiu de 2021 està previst que s'obri el primer museu dedicat a la matança de Tulsa.

## Referències

* ↑ «Burned Out of Homes and History: Unearthing the Silenced Voices of the Tulsa Massacre» (en anglès americà). [Consulta: 11 juny 2020].
* ↑ The Tulsa Race Riot Arxivat 2019-12-24 a Wayback Machine.. History does not take place in a vacuum - Events surrounding the arrest of Dick Rowland. By Scott Ellsworth, the Oklahoma Commission to study the Tulsa Race Riot of 1921. Tulsa Race Riot - A Report by the Oklahoma Commission to study the Tulsa Race Riot of 1921 Consulta: 16 de mayo de 2009.
* ↑ State of Oklahoma. The Tulsa Race Riot Commission.(2000). A Report by the Oklahoma Commission to Study the Tulsa Race Riot of 1921, pursuant to House Joint Resolution No. 1035. pp. 37-102
* 1 2 3 James S. Hirsch. Riot and Remembrance: The Tulsa Race War and its Legacy, 2002. Houghton Mifflin Company. ISBN 0-618-10813-0.
* ↑ Krehbiel, Randy. Tulsa World. "Tulsa Race Riot legacy still felt in the city." 29 de abril de 2011. Consulta: 30 de noviembre de 2011.
* ↑ Franklin and Franklin, My Life and An Era Arxivat 2010-05-30 a Wayback Machine., pp. 195-196. Retrieved May 16, 2009
* ↑ Walter F. White, "The Eruption of Tulsa", The Nation, June 29, 1921.
* ↑ Ellsworth, Scott. «The Tulsa Race Riot». Tulsa Reparations. Arxivat de l'original el 10 de desembre de 2013. [Consulta: 20 abril 2007].
* ↑ Ellsworth, Scott. Encyclopedia of Oklahoma History and Culture. "Tulsa Race Riot." Consulta: 16 de diciembre de 2011. «Copia archivada». Arxivat de l'original el 21 d'octubre de 2011. [Consulta: 21 octubre 2011].
* ↑ Humanities, National Endowment for the «Evening public ledger. [volume (Philadelphia [Pa.]) 1914-1942, June 06, 1921, Night Extra, Image 2]». Evening Public Ledger, 06-06-1921, pàg. 2. ISSN: 2151-3945.
* ↑ Simons, Brandi «As Survivors Dwindle, Tulsa Confronts Past». , 19-06-2011 [Consulta: 20 juny 2011].
* ↑ «Why Teaching the Tulsa Race Riot Is More Than Just Teaching History» (en anglès), 30-05-2013. [Consulta: 11 juny 2020].
* ↑ "Changes Planned for Resolution Authorizing Study of 1921 Riot" Arxivat 1997-05-24 a Wayback Machine., Press Release, Oklahoma House of Representatives, 13 de marzo de 1996.
* ↑ Tulsa Race Riot: A Report by the Oklahoma Commission to Study the Tulsa Race Riot of 1921 - Versión PDF del reporte. Consulta: 16 de mayo de 2009.
* ↑ Tulsa Race Riot - A Report by the Oklahoma Commission to study the Tulsa Race Riot of 1921 Arxivat 2014-02-08 a Wayback Machine.. - Versión HTML del reporte. Tulsa Race Riot - A Report by the Oklahoma Commission to study the Tulsa Race Riot of 1921 Consulta: 16 de mayo de 2009.
* ↑ «Tulsa Reparations Coalition web site». Arxivat de l'original el 2014-04-23. [Consulta: 10 juny 2020].
* ↑ Peter Schmidt, "Oklahoma Scholarships Seek to Make Amends for 1921 Riot," The Chronicle of Higher Education, 13 de julio de 2001, A22.
* ↑ The Final Report of the Commission, p. 21
* ↑ John Hope Franklin Reconciliation Park
* 1 2 324cat. «Sense justícia ni reparació 100 anys després de Tulsa, la pitjor matança racial dels EUA», 31-05-2021. [Consulta: 31 maig 2021].

## Enllaços externs

* Tulsa Race Riot - A Report by the Oklahoma Commission to study the Tulsa Race Riot of 1921 Arxivat 2014-02-08 a Wayback Machine., Tulsa Reparations Coalition Website
* "Tulsa Race Riot", Tulsa Historical Society